ai4bharat/Pralekha huggingface dataset:
સ્વાસ્થ્ય અને પરિવાર કલ્યાણ મંત્રાલય
ડૉ. મનસુખ માંડવિયાએ માનસિક સ્વાસ્થ્ય અંગે જાગૃતિ ફેલાવવા માટે ગ્રીન રિબનનું વિતરણ કર્યું
માનસિક આરોગ્ય સાકલ્યવાદી આરોગ્યનું આવશ્યક ઘટક છે: કેન્દ્રીય આરોગ્ય મંત્રી
"માનસિક આરોગ્ય સાકલ્યવાદી આરોગ્યનું એક આવશ્યક ઘટક છે અને તેના પરની જાગૃતિ તેની આસપાસના કલંકને દૂર કરવા માટે ઘણું આગળ વધશે." કેન્દ્રીય આરોગ્ય અને પરિવાર કલ્યાણ મંત્રી ડૉ. મનસુખ માંડવિયાએ આજે અહીં ગ્રીન રિબન પહેલનું લોકાર્પણ કરતા જણાવ્યું હતું. કેન્દ્રીય આરોગ્ય અને પરિવાર કલ્યાણ મંત્રાલય દ્વારા 5 થી 10 ઓક્ટોબર દરમિયાન ચાલી રહેલી માનસિક આરોગ્ય જાગૃતિ સપ્તાહ દરમિયાન હાથ ધરવામાં આવતી પ્રવૃત્તિઓના ભાગરૂપે માનસિક આરોગ્ય અંગે જાગૃતિ લાવવા માટે દિલ્હીના હંસરાજ કોલેજ સાથે ભાગીદારીમાં આ કાર્યક્રમનું આયોજન કરવામાં આવ્યું હતું.
10 ઓક્ટોબરને વિશ્વ માનસિક આરોગ્ય દિવસ તરીકે વિશ્વભરમાં મનાવવામાં આવે છે.
આ પ્રસંગે, ડૉ. મનસુખ માંડવિયાએ કેન્દ્રીય આરોગ્ય મંત્રાલયના અધિકારીઓ અને ઉપસ્થિત મીડિયા કર્મચારીઓ વચ્ચે માનસિક સ્વાસ્થ્ય અંગે જાગૃતિ ફેલાવવા માટે ગ્રીન રિબિનનું વિતરણ કર્યું હતું. તેમણે હંસરાજ કોલેજના વિદ્યાર્થીઓને તેમના સાથીદારો અને સમુદાયમાં માનસિક સ્વાસ્થ્યના મુદ્દાઓ અંગે જાગૃતિ ફેલાવવા વિનંતી કરી.
વરિષ્ઠ અધિકારીઓમાં ગ્રીન રિબનનું વિતરણ કરતાં તેમણે કહ્યું કે, આ ગ્રીન રિબન માનસિક સ્વાસ્થ્યનું પ્રતીક છે. આપણે આપણા સમાજમાં માનસિક સ્વાસ્થ્ય વિશે વધુને વધુ જાગૃતિ ફેલાવવાની જરૂર છે." ડૉ. માંડવિયાએ એ વાત પર ભાર મૂક્યો કે પ્રગતિ માટે તમામ પ્રકારના આરોગ્ય અને સુખાકારી જરૂરી છે." તંદુરસ્ત વ્યક્તિઓ વિના, તંદુરસ્ત કુટુંબ અને વિસ્તરણ દ્વારા તંદુરસ્ત સમાજ અને તંદુરસ્ત રાષ્ટ્ર બનશે નહીં. બીમાર સ્વાસ્થ્ય, શારીરિક કે માનસિક, નબળી ઉત્પાદકતા તરફ દોરી જાય છે જેનાથી રાષ્ટ્રોની વૃદ્ધિ અને ઉત્પાદકતાને પ્રતિકૂળ અસર થાય છે.
મંત્રીએ ભારતમાં માનસિક આરોગ્યના મુદ્દાને સક્રિયપણે ઉકેલવા માટે ઉપસ્થિત લોકોને પણ આહવાન કર્યું: “દસમાંથી ત્રણ વિદ્યાર્થીઓ માનસિક સ્વાસ્થ્ય સમસ્યાઓથી પીડાય છે. આપણા 14% બાળકો માનસિક સ્વાસ્થ્ય સમસ્યાઓથી પીડિત છે." તેમણે માતાપિતા, શિક્ષકો અને અન્ય હિસ્સેદારોને મદદની જરૂર હોય તેવા યુવાન નાગરિકોને શોધવા અને મદદ કરવા માટે સંવેદનશીલ બનાવવાની જરૂરિયાત પર વાત કરી. તેમણે અવલોકન કર્યું, "આપણે પહેલા પરિવારમાં માનસિક સ્વાસ્થ્યના મુદ્દાઓ પર વાતચીત કરવાની જરૂર છે અને ધીમે ધીમે શાળાનું વાતાવરણ પણ સામેલ કરવું જોઈએ. આપણે આપણા શિક્ષકોને એવી રીતે તાલીમ આપવાની જરૂર છે કે તેઓ બાળકોમાં માનસિક સ્વાસ્થ્ય સમસ્યાઓ સરળતાથી શોધી શકે.” તેમણે વધુમાં જણાવ્યું હતું કે માનસિક સ્વાસ્થ્ય સમસ્યાને ઓળખવી, સ્વીકારવી અને તેનું નિદાન કરવું અને તેની જેમ સારવાર કરવી મહત્વપૂર્ણ છે.
આરોગ્ય સેવાઓના મહાનિર્દેશક ડૉ. સુનિલ કુમાર, શ્રી વિકાસ શીલ, અધિક સચિવ અને મિશન નિયામક , શ્રી વિશાલ ચૌહાણ, સંયુક્ત સચિવ  અને આરોગ્ય મંત્રાલયના અન્ય વરિષ્ઠ અધિકારીઓ ઉપસ્થિત રહ્યા હતા.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 385
સ્વાસ્થ્ય અને પરિવાર કલ્યાણ મંત્રાલય
કોવિડ-19 રસીકરણ અપડેટ
રાજ્યો/કેન્દ્રશાસિત પ્રદેશોમાં 26 કરોડથી વધુ રસી પૂરી પાડવામાં આવી
રાજ્યો/કેન્દ્રશાસિત પ્રદેશો પાસે રસી આપવા માટે હજી પણ 1.53 કરોડથી વધુ રસી ઉપલબ્ધ
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો/કેન્દ્રશાસિત પ્રદેશોને નિઃશુલ્ક કોવિડ રસી આપીને મદદ કરી રહી છે. આ ઉપરાંત, ભારત સરકાર રાજ્યો/કેન્દ્રશાસિત પ્રદેશો દ્વારા રસીની પ્રત્યક્ષ ખરીદીને પણ સુગમ બનાવતી રહી છે. રસીકરણ ટેસ્ટ, ટ્રેક, ટ્રીટ તેમજ કોવિડ યોગ્ય વલણની સાથે મહામારીના નિયંત્રણ તેમજ સંચાલન માટે ભારત સરકારની વ્યાપક રણનીતિનો એક આંતરિક હિસ્સો છે.
કોવિડ-19 રસીકરણની ઉદાર અને ઝડપી તબક્કા-3 વ્યૂહરચનાનો અમલ 1 મે 2021થી શરૂ થયો છે.
આ વ્યૂહરચના હેઠળ, પ્રત્યેક મહિને ભારત સરકાર દ્વારા કોઈપણ ઉત્પાદકની સેન્ટ્રલ ડ્રગ લેબોરેટરી  દ્વારા માન્ય 50 ટકા રસી લેવામાં આવશે. આ રસીઓ રાજ્ય સરકારોને વિના મૂલ્યે પૂરી પાડવાનું ચાલુ રાખશે, જેમ તે પહેલાથી જ કરતી આવી છે.
ભારત સરકારે મફત કેટેગરી અને સીધી રાજ્ય પ્રાપ્તિ બંને કેટેગરી દ્વારા રાજ્યો/કેન્દ્રશાસિત પ્રદેશોને 26 કરોડ  થી વધુ રસી પૂરી પાડી છે.
તેમાંથી, બગાડ સહિતનો કુલ વપરાશ 25,12,66,637 રસી  થયો છે.
રાજ્યો/કેન્દ્રશાસિત પ્રદેશોમાં હજી પણ રસી આપવા માટે 1.53 કરોડ  થી વધુ કોવિડ રસી ઉપલબ્ધ છે.
ઉપરાંત 4 લાખ થી વધુ  રસીના ડોઝ પહોંચાડવામાં આવશે, જે આગામી 3 દિવસની અંદર રાજ્યો / કેન્દ્રશાસિત કેન્દ્રો દ્વારા પ્રાપ્ત કરવામાં આવશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
વેપાર અને ઉદ્યોગ મંત્રાલય
વાણિજ્ય મંત્રીએ લૅબ ગ્રોન ડાયમંડ ક્ષેત્રને પ્રોત્સાહન આપવા માટે અનેક વ્યાપક પહેલ હાથ ધરવા બદલ ગુજરાત સરકારની પ્રશંસા કરી
5 વર્ષ માટે ઇલેક્ટ્રિસિટી ડ્યુટી પર 100 ટકા માફીની ઓફર કરીને લૅબ ગ્રોન ડાયમંડ્સ ક્ષેત્રને ટેકો આપવા માટે ગુજરાતની પ્રતિબદ્ધતાની શ્રી પિયુષ ગોયલે પ્રશંસા કરી
ગુજરાત લૅબ ગ્રોન ડાયમંડ ઉદ્યોગમાં સંશોધન અને વિકાસની પહેલ, કૌશલ્ય સુધારણા અને બજાર વિકાસ કાર્યક્રમોને ટેકો આપશે
કેન્દ્રીય વાણિજ્ય અને ઉદ્યોગ, ગ્રાહક બાબતો, ખાદ્ય અને જાહેર વિતરણ તથા ટેક્સટાઇલ મંત્રી શ્રી પિયુષ ગોયલે લૅબ ગ્રોન ડાયમંડ સેક્ટરને પ્રોત્સાહન આપવા માટે કેટલીક વ્યાપક પહેલ હાથ ધરવા બદલ ગુજરાત સરકારની પ્રશંસા કરી હતી, ખાસ કરીને વીજળી કાયદાની જોગવાઈઓ હેઠળ 5 વર્ષ માટે ઇલેક્ટ્રિસિટી ડ્યુટી પર 100 ટકા મુક્તિ આપીને લૅબ ગ્રોન ડાયમંડ્સ  ઉદ્યોગ માટે વીજળીના દર/ડ્યુટી ઘટાડવાની પહેલ. તેઓ આજે નવી દિલ્હીમાં એલજીડી અંગેની બેઠકની અધ્યક્ષતા કરી રહ્યા હતા.
શ્રી ગોયલે ઉદ્યોગોને સહાય માટે 2022ની આત્મનિર્ભર ગુજરાત યોજનાઓ અંતર્ગત એલજીડીને એક થ્રસ્ટ સેક્ટર તરીકે માન્યતા આપવા બદલ ગુજરાત સરકારની પ્રશંસા કરી હતી. નોંધનીય છે કે ગુજરાત સરકાર દ્વારા 'ઔદ્યોગિક મશીનરી અને ઉપકરણો' અને 'ઇલેક્ટ્રિકલ મશીનરી અને ઇક્વિપમેન્ટ'ને પણ થ્રસ્ટ સેક્ટર્સ તરીકે ગણવામાં આવ્યા છે, જેનો લાભ કદાચ એલજીડી રિએક્ટર ઉત્પાદકો લઈ શકે છે.
તેમણે લૅબ ગ્રોન ડાયમંડ સેક્ટરને પ્રોત્સાહન આપવા માટે કેટલીક વિસ્તૃત પહેલ હાથ ધરવા બદલ ગુજરાત સરકારની પ્રશંસા કરી હતી. પ્રોત્સાહનોની એક ટોપલી ઓફર કરવામાં આવી છે, જેમાં પાવર કોસ્ટ, ઇન્ટરેસ્ટ કોસ્ટ અને ટેક્સમાં રાહતો, એલજીડી માટે સ્વદેશી ટેકનોલોજી વિકસાવવા માટે સંશોધન અને વિકાસને ટેકો, વર્તમાન કાર્યબળ માટે કૌશલ્ય અપગ્રેડેશનને પ્રોત્સાહન આપવા માટે કૌશલ્ય વિકાસને ટેકો વગેરેનો સમાવેશ થાય છે.
વીજળીના દરને ઘટાડવા માટે રૂ. 5 લાખ સુધીની એલટી/એચટી સર્વિસ લાઇન માટે ડિસ્ટ્રિબ્યુશન લાઇસન્સ પર ચૂકવવામાં આવતા ચાર્જિસનાં 35 ટકા ઔદ્યોગિક એકમો પણ મેળવી શકશે. અન્ય એક પ્રોત્સાહન ઓફર કરવામાં આવે છે, જેમાં ઇપીએફના એમ્પ્લોયરનાં યોગદાનનું 100 ટકા મૂળ પગારના 12 ટકા સુધીનું અથવા 10 વર્ષના ગાળા માટે દર મહિને રૂ. 1800, બેમાંથી જે ઓછું હોય તે વળતરનો સમાવેશ થાય છે.
એમએસએમઇ, મોટા અને મેગા પ્લેયર્સને 100 ટકા સુધી વ્યાજ સબસિડી અને ચોખ્ખું એસજીએસટી વળતર પણ ઓફર કરવામાં આવે છે. મેગા એકમો 20 વર્ષમાં કેપિટલ ગુડ્સ પર કેપિટલ ઇનપુટ ટેક્સના 100 ટકા વળતર માટે ક્લેમ કરી શકે છે. ટેકનોલોજી એક્વિઝિશન માટે રૂ. 50 લાખ સુધી, કિંમતના 65 ટકા જેટલી પણ સહાય પૂરી પાડવામાં આવી રહી છે, જેમાં વિદેશી કંપની પાસેથી પેટન્ટ ટેકનોલોજી હસ્તગત કરવામાં આવી છે એનો સમાવેશ થાય છે. બજારના વિકાસ માટે એમએસએમઇને રાષ્ટ્રીય અને આંતરરાષ્ટ્રીય પ્રદર્શનોમાં સામેલ થવા માટે સહાયતા પ્રદાન કરવામાં આવી રહી છે. 3 વર્ષ માટે દર વર્ષે રૂ. 1 લાખ સુધી 65 ટકા સુધીની ભાડાની સહાય પણ ઓફર કરવામાં આવી રહી છે. સરકાર ઔદ્યોગિક સંગઠનો તેમજ વ્યક્તિગત સાહસો અને નાણાકીય સહાય મારફતે કૌશલ્ય વિકાસ માટે સંશોધન અને વિકાસને ટેકો આપવા પણ આતુર છે.
આ બેઠકમાં જેમ્સ એન્ડ જવેલરી એક્સપોર્ટ પ્રમોશન કાઉન્સિલ ના સભ્યો અને વાણિજ્ય અને ઉદ્યોગ મંત્રાલયના અધિકારીઓ ઉપસ્થિત રહ્યા હતા.
YP/GP/JD
(Visitor Counter : 147
વિદ્યુત મંત્રાલય
વાવાઝોડા તૌકતેને કારણે સૌથી ખરાબ અસરગ્રસ્ત વિસ્તારોમાં વીજ પુન:સ્થાપન કાર્ય માટે વિદ્યુત મંત્રાલયે લીધેલાં સક્રિય પગલાં
વાવાઝોડાં તૌકતેને કારણે ઉદભવેલી હાલની કટોકટ સ્થિતિને પહોંચી વળવા શક્ય એટલી મદદ પૂરી પાડવા વિદ્યુત મંત્રાલય  રાજ્ય. વીજળી ઉપયોગિતા, પીજીસીઆઇએલ, આરઇસી, પોસોકો સાથે નિયમિત સમીક્ષા બેઠકો યોજી રહ્યું છે.
ચક્રવાત તૌકતેને કારણે સૌથી ખરાબ રીતે અસરગ્રસ્ત ગુજરાત રાજ્ય અને કેન્દ્ર શાસિત પ્રદેશ દીવમાં વીજળી પુન:સ્થાપનના કાર્યો ઝડપી કરવા માટે વિદ્યુત સચિવે ગઈકાલે ખાસ સમીક્ષા બેઠક યોજી હતી. આ મીટિંગમાં ઉર્જા, ગુજરાતના અધિક સચિવો, પીજીસીઆઇએલના સીએમડી અને આઇઇઇએમએના પ્રમુખ તેમજ અન્યો હાજર રહ્યા હતા.
પીજીસીઆઇએલ એ માહિતી આપી હતી કે 150થી વધુની અનુભવી માનવદળની એક ટીમ ઈઆરએસ- ઇમરજન્સી રિસ્ટોરેશન સિસ્ટમ  સાથે ગુજરાત પહોંચી છે અને દીવને વીજ પુરવઠો પૂરો પાડતી સૌથી ખરાબ રીતે અસરગ્રસ્ત 220 કેવી લાઇનને પુન:સ્થાપિત કરવાનું કાર્ય આરંભી દીધું છે.
66 કેવી સિસ્ટમના પુન:સ્થાપનનું કાર્ય કરવા માટે જેમનો સંપર્ક થઈ શકે એ કૉન્ટ્રાક્ટર્સની યાદી પણ પીજીસીઆઇએલ એ પૂરી પાડી હતી. આઇઇઇએમએ એ ખાતરી આપી હતી કે તે પુન:સ્થાપનનું કાર્ય ઝડપી કરવા માટે વીજ ઉપકરણોના ઉત્પાદકો અને ટ્રાન્સમિશન લાઇન ઊભી કરવામાં સંકળાયેલા મોટા કૉન્ટ્રાક્ટરો સાથે સંકલન કરશે. વિવિધ રાજ્ય સરકારોએ પણ પુન:સ્થાપનના કાર્ય માટે આવશ્યક સામગ્રી અને માનવદળ પૂરું પાડવાની ખાતરી આપી હતી.
SD/GP
(Visitor Counter : 162
સંરક્ષણ મંત્રાલય
OFB 1.10 લાખ ISO ક્લાસ 3 કવરઓલનું ઉત્પાદન કરશે
ઓર્ડનન્સ ફેક્ટરી બોર્ડ એ ISO ક્લાસ 3 એક્સપોઝર માપદંડોને સુસંગત કવરઓલનો પૂરવઠો મોકલવાનું શરૂ કરી દીધું છે. HLL લાઇફકેર લિમિટેડ  દ્વારા શરૂઆતમાં આપવામાં આવેલ ઓર્ડર અનુસાર 1.10 લાખ કવરઓલનું ઉત્પાદન પૂરજોશમાં ચાલી રહ્યું છે. આ ઓર્ડર 40 દિવસમાં પૂરો કરવામાં આવશે.
ફેક્ટરી બોર્ડ દ્વારા બે મીટર લાંબા તંબુ પણ તૈયાર કરવામાં આવ્યા છે જેનો ઉપયોગ તબીબી ઇમરજન્સી, સ્ક્રિનિંગ, હોસ્પિટલ ટ્રાયેજ અને ક્વૉરેન્ટાઇનના હેતુથી થઇ શકે છે. આ તંબુ વોટરપ્રૂફ કાપડ અને હળવા સ્ટીલ તેમજ એલ્યુમિનિયમ ધાતુમાંથી બનાવવામાં આવ્યા છે. આનો પૂરવઠો શરૂ થઇ ગયો છે.
સેનિટાઇઝરનું ઉત્પાદન યુદ્ધના ધોરણે ચાલી રહ્યું છે અને 70,000 લીટરથી વધુ જથ્થો અત્યાર સુધીમાં વિવિધ એજન્સીઓને પહોંચાડી દેવામાં આવ્યો છે.
લોહીમાં ચેપના પરીક્ષણ માટે બે પરીક્ષણ સુવિધાઓ ઉભી કરવામાં આવી છે જેમાંથી એક ચેન્નઇ અને એક કાનપૂર ખાતે છે.
10 હોસ્પિટલમાં અંદાજે 280 બેડ આઇસોલેશન માટે અલગ રાખવામાં આવ્યા છે. આરોગ્ય અને પરિવાર કલ્યાણ મંત્રાલય ની જરૂરિયાત અનુસાર આ સગવડ ઉભી કરવામાં આવી છે. HLL દ્વારા પ્રારંભિક સ્તરે આપવામાં આવેલા ઓર્ડર અનુસાર OFB દ્વારા માસ્કનો જથ્થો પણ તૈયાર કરવામાં આવી રહ્યો છે. 90,000થી વધુ બિન-તબીબી માસ્કનું ઉત્પાદન થઇ ગયું છે અને તેનું વિતરણ પણ કરવામાં આવ્યું છે. તબીબી માસ્કની પરીક્ષણ સુવિધાઓ આ અઠવાડિયાથી શરૂ થઇ જશે.
(
નીતિ આયોગ
પ્રધાનમંત્રી પ્રમુખ અર્થશાસ્ત્રીઓ અને વિવિધ ક્ષેત્રના વિશેષજ્ઞોની સાથે બેઠક કરશે
નવી દિલ્હી, 09-01-2018
પ્રધાનમંત્રી શ્રી નરેન્દ્ર મોદી આવતી કાલે  નીતિ આયોગમાં પ્રમુખ અર્થશાસ્ત્રીઓ અને દેશભરથી આવેલા વિવિધ ક્ષેત્રોના વિશેષજ્ઞોની સાથે બેઠક કરશે. પ્રધાનમંત્રી સાથે ‘આર્થિક નીતિ : આગળની રાહ’ પર વિચાર-વિમર્શ માટે નીતિ આયોગ દ્વારા અર્થશાસ્ત્રીઓના પસંદગી સમૂહો અને વિવિધ ક્ષેત્રોના વિશેષજ્ઞોને આમંત્રિત કરાયા છે. વિચાર-વિમર્શ દરમિયાન આ છ પ્રમુખ વિષયો  પર ધ્યાન કેન્દ્રિત કરાશે – બૃહદ આર્થિક સંતુલન, કૃષિ તેમજ ગ્રામીણ વિકાસ, શહેરી વિકાસ, બુનિયાદી માળાખું તેમજ કનેક્ટીવીટી, રોજગાર, વિનિર્માણ તેમજ નિકાસ અને સ્વાસ્થ્ય તથા શિક્ષણ.
કેન્દ્રીય નાણાં મંત્રી શ્રી અરુણ જેટલી, કેન્દ્રીય માર્ગ પરિવહન, રાજમાર્ગ, શિપિંગ અને જળ સંસાધન, નદી વિકાસ તેમજ ગંગા સંરક્ષણ મંત્રી શ્રી નીતિન ગડકરી, કેન્દ્રીય કૃષિ મંત્રી શ્રી રાધામોહનસિંહ તથા કેન્દ્રીય  રાજ્યમંત્રી શ્રી રાવ ઈન્દ્રજીત સિંહ સાથે નીતિ આયોગના ઉપાધ્યક્ષ, સભ્યો અને નીતિ આયોગના સીઈઓ તથા સરકારના વરિષ્ઠ અધિકારીઓ પણ આ બેઠકમાં ભાગ લેશે.
આ દરમિયાન ‘આર્થિક નીતિ માટે આગળની રાહ’ પર દેશભરમાંથી આવેલા વિશેષજ્ઞોના વિચારો પર ખાસ ભાર અપાશે, જેથી પ્રધાનમંત્રીની પરિકલ્પના અનુસાર ‘નવા ભારત’ના નિર્માણની દિશામાં દેશને અગ્રેસર કરી શકાય.
NP/J.Khunt/GP
(Visitor Counter : 121
પ્રધાનમંત્રીનું કાર્યાલય
પ્રધાનમંત્રીએ નવરોઝની શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ નવરોઝના અવસર પર સૌને શુભેચ્છા પાઠવી છે.
પ્રધાનમંત્રીએ ટ્વિટ કર્યું; “નવરોઝ મુબારક ! આ શુભ અવસર પર હું દરેકના સુખ અને સારા સ્વાસ્થ્ય માટે પ્રાર્થના કરું છું. આવનારું વર્ષ વધુ સમૃદ્ધિ લાવે અને આપણા સમાજમાં એકતાની ભાવનાને આગળ વધારશે.”
GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ પ્રજાજનોને સ્વતંત્રતા દિવસની શુભકામનાઓ પાઠવી
પ્રધાનમંત્રી શ્રી નરેન્દ્ર મોદીએ સ્વતંત્રતા દિવસ પર્વ નિમિત્તે પ્રજાજનોને શુભકામનાઓ પાઠવી હતી.
પ્રધાનમંત્રીએ એક ટ્વીટમાં કહ્યું;
“આપ સૌને સ્વતંત્રતા દિવસની શુભકામનાઓ.
આપ સૌને 75મા સ્વતંત્રતા દિવસના ખૂબ ખૂબ અભિનંદન. આઝાદીના અમૃત મહોત્સવનું આ વર્ષ દેશવાસીઓમાં નવી ઊર્જા અને નવચેતનાનો સંચાર કરે.
જય હિંદ!
#IndiaIndependenceDay"
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
સીબીએસઈએ ધોરણ 12ના પરિણામ જાહેર કર્યા પછી પ્રધાનમંત્રીએ વિદ્યાર્થીઓને અભિનંદન આપ્યા
પ્રધાનમંત્રીએ વિદ્યાર્થીઓને તેમના આંતરિક અવાજને અનુસરવા વિનંતી કરે છે
પ્રધાનમંત્રીએ એવા વિદ્યાર્થીઓને પ્રોત્સાહિત કર્યા, જેઓ તેમના પરિણામોથી ખુશ નથી
સીબીએસઈ દ્વારા ધોરણ-12ના પરિણામ જાહેર થયા બાદ પ્રધાનમંત્રી શ્રી નરેન્દ્ર મોદીએ વિદ્યાર્થીઓને અભિનંદન પાઠવ્યા છે.
ટ્વીટ્સની શ્રેણીમાં, પ્રધાનમંત્રીએ કહ્યું: “CBSE ધોરણ XII ની પરીક્ષા પાસ કરનાર મારા તમામ યુવા મિત્રોને અભિનંદન. આ યુવાનોની હિંમત અને સમર્પણ પ્રશંસનીય છે. તેઓએ આ પરીક્ષાઓ માટે એવા સમયે તૈયારી કરી હતી જ્યારે માનવતાએ એક સ્મારક પડકારનો સામનો કર્યો હતો અને આ સફળતા હાંસલ કરી હતી.
“અસંખ્ય તકો છે જે અમારા યુવા એક્ઝામ વોરિયર્સની રાહ જોઈ રહી છે, જેમણે CBSE ધોરણ XII ની પરીક્ષા પાસ કરી છે. હું તેમને વિનંતી કરું છું કે તેઓ તેમના આંતરિક અવાજને અનુસરે અને તેઓ જે વિષયો પ્રત્યે ઉત્સાહી હોય તેને અનુસરે. તેમના ભાવિ પ્રયાસો માટે મારી શુભેચ્છાઓ.”
“કેટલાક વિદ્યાર્થીઓ તેમના પરિણામોથી ખુશ ન હોઈ શકે પરંતુ તેઓને ખબર હોવી જોઈએ કે એક પરીક્ષા તેઓ કોણ છે તે ક્યારેય વ્યાખ્યાયિત કરશે નહીં. મને ખાતરી છે કે તેઓ આવનારા સમયમાં વધુ સફળતા મેળવશે. આ વર્ષની PPC  પણ શેર કરી રહ્યા છીએ જ્યાં અમે પરીક્ષાઓ સંબંધિત પાસાઓની ચર્ચા કરી હતી.
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ સમાજમાં ડ્રગ્સના જોખમને ખતમ કરવાના પ્રયાસોની પ્રશંસા કરી
પ્રધાનમંત્રી શ્રી નરેન્દ્ર મોદીએ સમાજમાં ડ્રગ્સના દુષણને ખતમ કરવાના પ્રયાસોની પ્રશંસા કરી છે.
કેન્દ્રીય ગૃહમંત્રી, શ્રી અમિત શાહના ટ્વીટના જવાબમાં, પ્રધાનમંત્રીએ કહ્યું;
"સમાજમાં ડ્રગ્સના જોખમને સમાપ્ત કરવા માટે સુમેળ અને સક્રિયતા લાવવાની સારી પહેલ."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મંત્રીમંડળ
મંત્રીમંડળે કાયદો અને ન્યાયનાં ક્ષેત્રમાં સહકાર સ્થાપિત કરવા ભારત અને ઉઝબેકિસ્તાન વચ્ચેના સમજૂતી કરારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ભારત અને ઉઝબેકિસ્તાન વચ્ચે કાયદા અને ન્યાયનાં ક્ષેત્રમાં સહકાર સ્થાપિત કરવા માટે થયેલા સમજૂતી કરારને મંજૂરી આપી છે.
લાભ:
આ સમજૂતી કરારમાં કાયદાનાં નિષ્ણાતો, સરકારી અધિકારીઓનાં અનુભવનાં આદાન-પ્રદાનનાં ક્ષેત્રમાં તથા સમાધાન માટે તેમની તાલીમ અને અસરકારક કાયદાકીય સહાયની સમસ્યાઓ અને જરૂરિયાતો ધ્યાનમાં લેવામાં આવશે. આ સમજૂતી કરાર માહિતી વહેંચણી માટેની મુલાકાતો મારફતે અનુભવનાં આદાન-પ્રદાનનાં ક્ષેત્રમાં બંને દેશોમાં કાયદાકિય સેવાઓ પ્રદાન કરવામાં તથા સરકારી અધિકારીઓની કાયદાની ક્ષમતાઓ વધારવા બંને દેશો વચ્ચે તાલીમ આપવા માટે વિસ્તૃત સહકાર સ્થાપિત કરશે.
NP/J.Khunt/RP
(Visitor Counter : 56
ગૃહ મંત્રાલય
કોવિડ-19 મહામારીનાં પગલે દેશના વિવિધ ભાગોમાં ફસાયેલા પરપ્રાંતીય શ્રમજીવીઓ સહિત અન્ય લોકોની આંતર રાજ્ય આવનજાવન માટે કેન્દ્રએ મંજૂરી આપી
કોવિડ-19ના કારણે લાગુ કરવામાં આવેલા લૉકડાઉનના પ્રતિબંધોના પગલે દેશના વિવિધ ભાગોમાં પરપ્રાંતીય શ્રમજીવીઓ, યાત્રાળુઓ, પ્રવાસીઓ વિદ્યાર્થીઓ અને અન્ય ઘણા લોકો ફસાઇ ગયા છે. હવે, કેન્દ્ર સરકારે આ તમામ ફસાયેલા લોકોને જમીનમાર્ગે આવનજાવન માટે મંજૂરી આપી છે. તેમને એક રાજ્ય/ કેન્દ્ર શાસિત પ્રદેશમાંથી બીજા રાજ્ય/ કેન્દ્ર શાસિત પ્રદેશમાં બંને સંબંધિત રાજ્યો વચ્ચે વિચારવિમર્શ બાદ સંમતિ સાધ્યા પછી જવાની મંજૂરી મળશે.
એવું ભારપૂર્વક જણાવવામાં આવ્યું છે કે, આવી વ્યક્તિ  તેમના ગંતવ્ય સ્થળે પહોંચ્યા પછી સ્થાનિક સત્તામંડળ દ્વારા તેમનું આકલન કરવામાં આવશે અને જ્યાં સુધી તેમને સંસ્થાકીય ક્વૉરેન્ટાઇનમાં રાખવાની જરૂર ન હોય ત્યાં સુધી તેમને હોમ ક્વૉરેન્ટાઇનમાં રાખવામાં આવશે. તેમને સતત દેખરેખ હેઠળ રાખવામાં આવશે અને સમયાંતરે તેમની તપાસ થશે.
આ હેતુ માટે, રાજ્યો/ કેન્દ્ર શાસિત પ્રદેશોને વિનંતી કરવામાં આવે છે કે આવા વ્યક્તિઓને આરોગ્ય સેતૂ એપ્લિકેશનનો ઉપયોગ કરવા માટે તેમને પ્રોત્સાહિત કરવામાં આવે જેનાથી તેમની સ્વાસ્થ્યની સ્થિતિ પર દેખરેખ રાખી શકાશે અને ટ્રેક કરી શકાશે.
રાજ્યો/ કેન્દ્ર શાસિત પ્રદેશો સાથે સત્તાવાર સંદેશાવ્યવહાર જોવા માટે અહીં ક્લિક કરો
GP/DS
(
કૃષિ મંત્રાલય
મંત્રીમંડળે વર્ષ 2020-21 માટે જમ્મુ અને કાશ્મીરમાં સફરજનની ખરીદી માટે માર્કેટ ઇન્ટરવેન્શન યોજનાને આગળ લંબાવવાની મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રી મંડળે પાછલી ઋતુ 2019-20 દરમિયાન જમ્મુ અને કાશ્મીરમાં જે શરતો અને નિયમો લાગુ થયેલા હતા તે જ શરતો ઉપર ફરીથી વર્તમાન ઋતુ માટે પણ જમ્મુ અને કાશ્મીરમાં સફરજનની ખરીદી માટે માર્કેટ ઇન્ટરવેન્શન સ્કીમ  ને આગળ લંબાવવાની મંજૂરી આપી દીધી છે.
સફરજનની ખરીદી કેન્દ્રીય ખરીદ સંસ્થા અર્થાત રાષ્ટ્રીય કૃષિ સહકાર બજાર સમિતિ લિમિટેડ  દ્વારા કરવામાં આવશે. આ ખરીદી સીધી જમ્મુ અને કશ્મીરના ખેડૂતો પાસેથી સ્ટેટ ડેઝિગ્નેટેડ એજન્સી અર્થાત ડાયરેક્ટરેટ ઓફ પ્લાનિંગ એન્ડ માર્કેટિંગ, બાગાયત અને જમ્મુ અને કાશ્મીર બાગાયત પ્રક્રિયા અને માર્કેટિંગ કોર્પોરેશન વિભાગ ના માધ્યમથી કરવામાં આવશે અને તેની નાણાકીય ચુકવણી સીધી સફરજનના ખેડૂતોના બેન્ક ખાતાઓમાં સીધા લાભ હસ્તાંતરણ ના માધ્યમથી કરવામાં આવશે. આ યોજના હેઠળ 12 એલએમટી સફરજન પ્રાપ્ત કરી શકાય તેમ છે.
સરકારે NAFED ને આ કાર્ય માટે 2500 કરોડ રૂપિયાની સરકારી બાહેંધરીનો ઉપયોગ કરવાની પણ મંજૂરી આપી દીધી છે. આ કાર્ય દરમિયાન, જો કોઈ નુકસાન થાય તો, તેને કેન્દ્ર સરકાર અને જમ્મુ અને કાશ્મીરની કેન્દ્ર શાસિત પ્રદેશ સરકાર દ્વારા 50:50 ના આધાર પર વિભાજિત કરવામાં આવશે.
ગત ઋતુમાં બનાવવામાં આવેલ ડેઝિગ્નેટેડ પ્રાઇસ કમિટિ આ વર્ષે પણ જુદા-જુદા પ્રકારો અને ગુણવત્તાના સફરજનોની કિંમત નક્કી કરવા માટે કામ કરવાનું ચાલુ રાખશે. જમ્મુ અને કાશ્મીર કેન્દ્ર શાસિત પ્રદેશનું વહીવટી તંત્ર એ બાબતની ખાતરી કરશે કે નક્કી કરવામાં આવેલ બજારોમાં પાયાની સુવિધાઓ ઉપલબ્ધ હોય.
ખરીદ પ્રક્રિયાનું સુગમ અને સતત અમલીકરણ થતું રહે તેની ઉપર દેખરેખ રાખવાનું કાર્ય કેન્દ્ર સ્તરે કેબિનેટ સચિવની અધ્યક્ષતામાં બનાવવામાં આવેલ મોનીટરીંગ કમિટી અને કેન્દ્ર શાસિત પ્રદેશ સ્તર પર મુખ્ય સચિવની અધ્યક્ષતામાં બનાવવામાં આવેલ અમલીકરણ અને સંકલન સમિતિ દ્વારા કરવામાં આવશે.
ભારત સરકાર દ્વારા કરવામાં આવેલ આ જાહેરાત સફરજન પક્વતા ખેડૂતોને એક અસરકારક માર્કેટિંગ મંચ પૂરું પાડશે અને સ્થાનિક લોકો માટે રોજગાર પૂરો પાડવાની સુવિધા ઊભી કરશે. તે સફરજન માટે લાભદાયી કિંમતોની પણ ખાતરી કરશે જેના પરિણામ સ્વરૂપ જમ્મુ અને કાશ્મીરના ખેડૂતોની સમગ્રતયા આવકમાં પણ વધારો થશે.
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ BSF જવાનોને તેમના સ્થાપના દિવસ પર શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ BSFના સ્થાપના દિવસ નિમિત્તે BSF જવાનો અને તેમના પરિવારોને શુભેચ્છા પાઠવી છે.
એક ટ્વિટમાં, પ્રધાનમંત્રીએ કહ્યું;
"તેમના સ્થાપના દિવસ પર, @BSF_India પરિવારને શુભેચ્છાઓ. BSF તેની હિંમત અને વ્યવસાયિકતા માટે વ્યાપકપણે સન્માનિત છે. આ દળ ભારતને સુરક્ષિત કરવામાં મહત્વપૂર્ણ યોગદાન આપે છે અને કટોકટી અને આફતોના સમયે ઘણા માનવતાવાદી પ્રયાસોમાં પણ મોખરે છે."
SD/GP/NP
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન હેઠળ અત્યાર સુધીમાં કુલ 220.66 કરોડ રસીના ડોઝ  આપવામાં આવ્યા છે.
છેલ્લા 24 કલાકમાં 2,459 ડોઝ આપવામાં આવ્યા છે
ભારતનો સક્રિય કેસલોડ હાલમાં 40,177 છે
સક્રિય કેસ 0.09% છે
રિકવરી રેટ હાલમાં 98.73% છે
છેલ્લા 24 કલાકમાં 7,698 રિકવરી સાથે કુલ રિકવરી વધીને 4,43,84,955 થઈ છે
છેલ્લા 24 કલાકમાં 3,720 નવા કેસ નોંધાયા છે
દૈનિક સકારાત્મકતા દર 
સાપ્તાહિક સકારાત્મકતા દર 
અત્યાર સુધીમાં કુલ 92.70 કરોડ ટેસ્ટ હાથ ધરવામાં આવ્યા છે; છેલ્લા 24 કલાકમાં 1,50,735 ટેસ્ટ કરવામાં આવ્યા છે
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 86
મંત્રીમંડળ
મંત્રીમંડળે ભારત અને કોલંબિયા વચ્ચે પરંપરાગત ચિકિત્સા પદ્ધતિઓના ક્ષેત્રમાં સહકાર અંગેની સમજૂતીને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલા મંત્રીમંડળે ભારત અને કોલંબિયા વચ્ચે ભારતની પરંપરાગત ચિકિત્સા પ્રણાલી પર સહયોગ સ્થાપિત કરવા માટે મંજૂરી આપી દીધી છે.
જેનાથી કોલંબિયામાં ભારતીય પરંપરાગત ચિકિત્સા પ્રણાલીનો પ્રચાર અને પ્રસાર વધશે.
આ સમજૂતીના પરિણામે ચિકિત્સકોને તાલીમ આપવા માટે નિષ્ણાતોનું આદાન-પ્રદાન, ચિકિત્સા પ્રણાલીમાં જરૂરી સહયોગી સંશોધનો હાથ ધરવાથી તેનો વિકાસ અને પરંપરાગત તબીબી અભ્યાસમાં નવીનતા તરફ દોરી સંચાર થશે.
NP/J.Khunt/GP/RP
(Visitor Counter : 43
પ્રધાનમંત્રીનું કાર્યાલય
પ્રધાનમંત્રીએ કિર્લોસ્કર બ્રધર્સ લિ.ની શતાબ્દી ઉજવણીમાં હાજરી આપી
કેબીએલના 100 વર્ષ પૂરા થવા માટે પોસ્ટેજ સ્ટેમ્પ રિલીઝ કર્યા
આ દાયકો ભારતીય ઉદ્યમીઓ માટે રહેશે: પ્રધાનમંત્રી
પ્રધાનમંત્રીએ કહ્યું કે, ‘ઉદ્દેશ સાથે સુધારણા, પ્રામાણિકતા સાથે પાલન કરવું, તીવ્રતા સાથે પરિવર્તન કરવું’,
પ્રધાનમંત્રી શ્રી નરેન્દ્ર મોદીએ આજે નવી દિલ્હીમાં આયોજિત કિર્લોસ્કર બ્રધર્સ લિમિટેડ  ની શતાબ્દી ઉજવણીમાં હાજરી આપી. પ્રધાનમંત્રીએ કેબીલના 100 વર્ષ પૂરા થવા પર એક ટપાલ ટિકિટ બહાર પાડી. પ્રધાનમંત્રીએ કિર્લોસ્કર બ્રધર્સના સ્થાપક સ્વ.શ્રી લક્ષ્મણરાવ કિર્લોસ્કરના જીવનચરિત્રના હિન્દી સંસ્કરણ “Yantrik ki Yatra – The man who made machines.’’ નું અનાવરણ પણ કર્યું
કિર્લોસ્કર બ્રધર્સ લિમિટેડને તેમના શતાબ્દી ઉજવણી બદલ અભિનંદન આપતાં પ્રધાનમંત્રીએ કહ્યું કે જોખમો લેવાની, નવા ક્ષેત્રમાં આગળ વધવાની આ ભાવના હજી પણ દરેક ભારતીય ઉદ્યોગસાહસિકની ઓળખ છે. ભારતના ઉદ્યોગસાહસિકો દેશના વિકાસ માટે તેમની ક્ષમતા અને સફળતાનો વિસ્તાર કરવા માટે અધીરા છે.
પ્રધાનમંત્રીએ ઉમેર્યું હતું કે, આજે જ્યારે આપણે નવા વર્ષમાં પ્રવેશ કરી રહ્યા છીએ, ત્યારે આપણે નવા દાયકામાં પ્રવેશ કરી રહ્યા છીએ, મને એમ કહેવામાં કોઈ ખચકાટ નથી કે આ દાયકો ભારતીય ઉદ્યોગ સાહસિકો માટે હશે.
પ્રધાનમંત્રીએ જણાવ્યું હતું કે દેશની જનતાની સાચી શક્તિ ફક્ત ત્યારે જ સામે આવી શકે છે જ્યારે ભારત સરકાર, ભારતીય ઉદ્યોગ માટે અડચણરૂપ નહીં, પરંતુ તેમના ભાગીદાર તરીકે ઉભી રહે.
છેલ્લા કેટલાક વર્ષોમાં ‘ઇરાદા સાથે સુધારણા, પ્રામાણિકતા સાથે પરફોર્મ કરો, તીવ્રતા સાથે પરિવર્તન’ એ અમારો અભિગમ રહ્યો છે. અમે એક શાસન માટે પ્રયત્ન કર્યો છે જે વ્યાવસાયિક અને પ્રક્રિયા આધારિત હોય. છેલ્લા પાંચ વર્ષમાં દેશમાં અખંડિતતા અને સંપૂર્ણ પારદર્શિતા સાથે કામ કરવાનું વાતાવરણ છે. આનાથી દેશને મોટા લક્ષ્યો નક્કી કરવા અને સમયસર તેમને પ્રાપ્ત કરવાની હિંમત મળી છે.
પ્રધાનમંત્રીએ કહ્યું, “નાણાકીય વર્ષ 2018-19માં યુપીઆઈ દ્વારા લગભગ 9 લાખ કરોડ રૂપિયાની લેવડ દેવડ થઈ હતી. આ નાણાકીય વર્ષમાં ડિસેમ્બર સુધીમાં માત્ર યુપીઆઈ દ્વારા આશરે 15 લાખ કરોડ રૂપિયાની લેણદેણ કરવામાં આવી છે. તમે અંદાજ લગાવી શકો છો કે દેશ ડિજિટલ ટ્રાંજઝેક્શનને કેટલી ઝડપથી અપનાવી રહ્યું છે. ઉજાલા યોજનાને ગઈકાલે માત્ર 5 વર્ષ પૂરા થયા છે. આપણા બધા માટે તે સંતોષની વાત છે કે દેશભરમાં 36 કરોડથી વધુ એલઇડી બલ્બનું વિતરણ કરવામાં આવ્યું છે.
પ્રધાનમંત્રીએ વધુમાં કહ્યું કે “તેવી જ રીતે મેક ઈન ઈન્ડિયા અભિયાનની સફળતાની વાતો એ આપણા ઉદ્યોગની શક્તિ છે. મને ભારતીય ઉદ્યોગના દરેક ક્ષેત્રની સફળતાની ગાથાઓ જોઈએ છે.'
NP/GP/DS
(Visitor Counter : 146
પ્રધાનમંત્રીનું કાર્યાલય
પ્રધાનમંત્રીએ તમામ ગુજરાતીઓને ગુજરાતી નવા વર્ષની શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ ગુજરાતી નવા વર્ષ નિમિત્તે તમામ ગુજરાતીઓને શુભેચ્છા પાઠવી છે. તેમણે શુભેચ્છા પાઠવી હતી કે નવું વર્ષ દરેકના જીવનમાં પ્રકાશથી ભરે અને દરેકને પ્રગતિના પંથે લઈ જાય. તેમણે ગુજરાત હંમેશા સિદ્ધિઓની નવી ઊંચાઈઓ સર કરે તેવી શુભેચ્છા પણ પાઠવી હતી.
એક ટ્વીટમાં, પ્રધાનમંત્રીએ કહ્યું;
"સૌ ગુજરાતીઓને નવા વર્ષની અંતઃકરણપૂર્વકની શુભેચ્છાઓ…!!
આજથી શરૂ થતુ નવું વર્ષ આપના જીવનને પ્રકાશમય કરી પ્રગતિના પંથે દોરી જાય….નવા સંકલ્પો, નવી પ્રેરણાઓ તથા નવા લક્ષ્યો સાથે ગુજરાત હરહંમેશ સિદ્ધિના ઉચ્ચ સોપાનો સર કરે તેવી અભિલાષા સાથે નૂતન વર્ષાભિનંદન..."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
કોર્પોરેટ બાબતોનું મંત્રાલય
SFIO એ નોટબંધી દરમિયાન ભૂમિકા બદલ હૈદરાબાદમાં ચાર્ટર્ડ એકાઉન્ટન્ટની ધરપકડ કરી
ચોક્કસ બાતમીના આધારે, કોર્પોરેટ બાબતોના મંત્રાલયના સીરીયસ ફ્રોડ ઇન્વેસ્ટિગેશન ઓફિસ ના અધિકારીઓએ, પોલીસ કમિશ્નર, મુંબઈના સહયોગથી, 13.9.2023 ના રોજ વ્યવસાયે ચાર્ટર્ડ એકાઉન્ટન્ટ શ્રી નલીન પ્રભાત પંચાલની નિત્યાંક ઈન્ફ્રાપાવર એન્ડ મલ્ટીવેન્ચર્સ પ્રાઈવેટ લિમિટેડની કાર્યવાહીના સંદર્ભમાં જારી કરાયેલા સમન્સનું સન્માન કરવામાં નિષ્ફળતા બદલ ધરપકડ કરી હતી.
SFIO અધિકારીઓએ નોટબંધીના સમયગાળા દરમિયાન નિત્યાંક ઈન્ફ્રાપાવર એન્ડ મલ્ટિવેન્ચર્સ પ્રાઈવેટ લિમિટેડની ભૂમિકાની તપાસ હાથ ધરી હતી અને સ્પેશિયલ કોર્ટ VIII એડલ સમક્ષ કંપની અને વ્યક્તિઓ સામે કાર્યવાહી શરૂ કરી હતી. મેટ્રોપોલિટન સેશન્સ જજ, હૈદરાબાદ  દ્વારા સમન્સ જારી કરવા છતાં, શ્રી પંચાલ હૈદરાબાદની વિશેષ અદાલત સમક્ષ હાજર થવામાં નિષ્ફળ રહ્યા હતા. સ્પેશિયલ કોર્ટ, હૈદરાબાદ દ્વારા જારી કરાયેલ બિન-જામીનપાત્ર ધરપકડ વોરંટના અનુસંધાનમાં ધરપકડ કરવામાં આવી હતી, અને તેમને 13.09.2023 ના રોજ હૈદરાબાદની વિશેષ અદાલતમાં રજૂ કરવામાં આવ્યી હતી અને તેમને ન્યાયિક કસ્ટડીમાં મોકલવામાં આવ્યા હતા.
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 76
પ્રધાનમંત્રીનું કાર્યાલય
પ્રધાનમંત્રીએ કાબુલમાં કર્તે પરવાન ગુરુદ્વારા સામે કાયરતાપૂર્ણ આતંકવાદી હુમલાની નિંદા કરી
પ્રધાનમંત્રી શ્રી નરેન્દ્ર મોદીએ અફઘાનિસ્તાનના કાબુલમાં કર્તે પરવાન ગુરુદ્વારા પર થયેલા કાયરતાપૂર્ણ આતંકવાદી હુમલાની નિંદા કરી છે. તેમણે ભક્તોની સલામતી અને સુખાકારી માટે પણ પ્રાર્થના કરી હતી.
પ્રધાનમંત્રીએ ટ્વીટ કર્યું;
"કાબુલમાં કર્તે પરવાન ગુરુદ્વારા સામે થયેલા કાયરતાપૂર્ણ આતંકવાદી હુમલાથી હું આઘાત પામું છું. હું આ બર્બર હુમલાની નિંદા કરું છું, અને ભક્તોની સલામતી અને સુખાકારી માટે પ્રાર્થના કરું છું."
(